Set allt mitt traust á Seðlabankann - The Central Bank of Iceland

Nú er ég búin að senda upplýsingar erlendis og nú verður spennandi að vita hvort að greiðslan frá Bretlandi skilar sér fyrst til Seðlabankans og síðan vonandi inn á minn eigin reikning :-)

Bretinn spurði reyndar hvort að ég væri alveg viss um að ég vildi fá greitt inn í íslenska Seðlabankann?? Ég reyndi að standa vörð um íslenska bankakerfið, var kokhraust og sagði að það væri alveg hægt að treysta íslenska Seðlabankanum.( ...so help me God!)

Hinn breski verkkaupi virtist ekki alveg sannfærður, en þegar ég lofaði að rukka hann ekki aftur um sömu greiðsluna, sagðist hann myndu reyna að borga mér skv. þeim leiðbeiningum sem ég hafði sent honum.

Þannig að núna set ég allt mitt traust á Seðlabanka Íslands, - miserere nobis!

Bænirnar mínar til Guðs eru reyndar dálítið fjárhagslegar þessa dagana!

Kæri Guð faðir minn,

Miskunna okkur fávísum þrátt fyrir okkar fjárhagslegu syndir, og lát verðbólguna ekki fara yfir 20% á næstu mánuðum. Fyrirgef oss ó Guð, og mundu að þótt margir séu syndugir, þá eru líka réttlátir innanum eins og t.d. blessuð börnin, og gamla fólkið. Miserere nobis in die illa tremenda, cum veneris judicare seculum per ignem. Lát ekki rigna yfir okkur víxlum og kröfum, né heldur eldi eða brennisteini (það gæti komið eldgos ofan á allt annað!).

Gef oss vort daglegt brauð og lát okkur ekki svelta, hungra og þyrsta nema þá ef væri eftir réttlætinu - því réttlæti sem fær stjórnmálamenn til að iðrast og segja af sér. Því að allt vald er þér gefið á himni og jörðu, þú býrð til bankaveldi og steypir þeim einnig í glötun. Fyrirgef þeim samt af því að þeir vita ekki hvað þeir voru að gera! Og vita það ekki enn!! Miserere nobis.

Amen

Í alvöru, það er kannski full ástæða að setjast niður og biðja bænirnar sínar!

Fyrri ummæli:
Amen.

Ummæli:
Jemen. Setur traust þitt á Davíð Oddsson? Það er ekki skrítið þó að bretinn hafi verið efins.

Verkefni: Hvatning
Merking: Engin hvatning